ΚΑΝΟΝΙΣΜΟΣ (ΕΟΚ) αριθ. 2322/91 ΤΗΣ ΕΠΙΤΡΟΠΗΣ της 31ης Ιουλίου 1991 που καθορίζει τις λεπτομέρειες σχετικά με τη δεύτερη δωρεάν παροχή βοείου κρέατος στη Βουλγαρία σύμφωνα με τον κανονισμό (ΕΟΚ) αριθ. 597/91 του Συμβουλίου σχετικά με την ανάληψη επείγουσας δράσης για την προμήθεια γεωργικών προϊόντων και ιατρικών ειδών που προορίζονται για τους πληθυσμούς της Ρουμανίας και της Βουλγαρίας και που τροποποιεί τον κανονισμό (ΕΟΚ) αριθ. 569/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 597/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων και ιατρικών ειδών που προορίζονται για τους πληθυσμούς της Ρουμανίας και της Βουλγαρίας (1), και ιδίως το άρθρο 5 παράγραφος 2,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (3), και ιδίως το άρθρο 2 παράγραφος 4,

Εκτιμώντας:

ότι ο κανονισμός (ΕΟΚ) αριθ. 597/91 προβλέπει την ανάληψη επείγουσας δράσης για τη δωρεάν παροχή γεωργικών προϊόντων στη Βουλγαρία- ότι η Ευρωπαϊκή Κοινότητα αναλαμβάνει το κόστος της παράδοσης των προϊόντων αυτών- ότι, για την υλοποίηση της επείγουσας δράσης, πρέπει να καθοριστούν οι λεπτομέρειες εφαρμογής για τον τομέα του βοείου κρέατος-

ότι μια πρώτη δωρεάν παροχή 5 000 τόνων κρέατος με κόκαλα έχει ήδη προβλεφθεί από τον κανονισμό (ΕΟΚ) αριθ. 843/91 της Επιτροπής (4)-

ότι, εάν ληφθεί υπόψη ο όγκος και ο τόπος που βρίσκονται τα κοινοτικά αποθέματα παρέμβασης βοείου κρέατος, πρέπει να ελευθερωθεί μια δεύτερη μερίδα συνολικά 6 000 τόνων εμπροσθίων τετάρτων και οπισθίων τετάρτων που είναι αποθεματοποιημένοι στη Γαλλία, προκειμένου να υλοποιηθεί η προαναφερθείσα δράση-

ότι, για να φτάσει η ποσότητα αυτή του κρέατος στον προορισμό της με το χαμηλότερο δυνατό κόστος, πρέπει να ανοίξει διαδικασία διαγωνισμού- ότι, εάν ληφθεί υπόψη ο επείγων χαρακτήρας της ενέργειας, πρέπει να ληφθούν μέτρα ώστε το κρέας να παραδοθεί στη Βουλγαρία πριν από τις 15 Δεκεμβρίου 1991-

ότι πρέπει να εκδοθούν οι κατάλληλες διατάξεις σχετικά με την κατάθεση εγγυήσεων και την ανάθεση των συμβάσεων για τη σωστή εκτέλεση των ενεργειών της παράδοσης-

ότι τα προϊόντα που έχουν στην κατοχή τους οι οργανισμοί παρέμβασης και τα οποία προορίζονται να εξαχθούν υπάγονται στις διατάξεις του κανονισμού (ΕΟΚ) αριθ. 569/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2321/91 (6)- ότι πρέπει να συμπληρωθεί το παράρτημα του εν λόγω κανονισμού που απαριθμεί τα στοιχεία στα οποία πρέπει να γίνεται αναφορά- ότι, επιπλέον, ένα ειδικό πιστοποιητικό αποτελεί απόδειξη ότι η βουλγαρική κυβέρνηση έχει παραλάβει τη σχετική ποσότητα βοείου κρέατος-

ότι πρέπει να καθοριστεί η τιμή μετατροπής που εφαρμόζεται στο κόστος παράδοσης όπως αναφέρεται στο άρθρο 2 παράγραφος 2 στοιχείο ε), καθώς και οι εγγυήσεις όπως αναφέρονται στο άρθρο 2 παράγραφος 2 στοιχείο γ) και στο άρθρο 4 παράγραφος 2- ότι, για να τηρηθεί μια ορθότερη στάση που να συμφωνεί με την οικονομική πραγματικότητα που καθορίζει το κόστος αυτό, πρέπει να εφαρμοστούν οι ισοτιμίες που δημοσιεύονται στο παράρτημα του κανονισμού (ΕΟΚ) αριθ. 2024/91 της Επιτροπής της 11ης Ιουλίου 1991 για τον καθορισμό των αντιπροσωπευτικών ισοτιμιών της αγοράς που εφαρμόζονται σε ορισμένα ποσά στο πλαίσιο της κοινής γεωργικής πολιτικής, και κυρίως για τον υπολογισμό των νομισματικών εξισωτικών ποσών (7)-

ότι, επειδή η εν λόγω παράδοση κρέατος δεν έχει εμπορικό χαρακτήρα, δεν πρέπει να καταβληθούν επιστροφές κατά την εξαγωγή ούτε νομισματικά εξισωτικά ποσά για το εξαγόμενο κρέας-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγει διαδικασία διαγωνισμού για τον καθορισμό του κόστους παράδοσης 3 000 τόνων εμπρόσθιων τετάρτων και 3 000 τόνων οπίσθιων τετάρτων που έχει αναλάβει ο γαλλικός οργανισμός παρέμβασης την 1η Μαΐου 1991 και κρατούνται στις αποθήκες με ψυκτικές εγκαταστάσεις που αναφέρονται στο παράρτημα Ι.

2. Το κρέας θα παραδοθεί στις ψυκτικές αποθήκες που αναφέρονται στο παράρτημα ΙΙ σύμφωνα με τις διατάξεις των κανονισμών (ΕΟΚ) αριθ. 597/91, (ΕΟΚ) αριθ. 569/91 καθώς και τις διατάξεις του παρόντος κανονισμού.

Άρθρο 2

1. Οι προσφορές πρέπει να υποβληθούν εγγράφως πριν από το μεσημέρι της 14ης Αυγούστου 1991 στο γαλλικό οργανισμό παρέμβασης του οποίου η διεύθυνση αναφέρεται στο παράρτημα ΙΙΙ. Όλες οι προσφορές που θα υποβληθούν την ημερομηνία αυτή ή πριν από την ημερομηνία αυτή θα θεωρηθούν ότι έχουν υποβληθεί συγχρόνως.

2. Για να είναι έγκυρη η προσφορά πρέπει:

α) να αναφέρει το όνομα και τη διεύθυνση αυτού που υποβάλλει προσφορά-

β) να αναφέρεται στη συνολική ποσότητα που αναφέρει το άρθρο 1 παράγραφος 1-

γ) να καλύπτεται με εγγύηση 100 Ecu ανά τόνο υπέρ του οργανισμού παρέμβασης-

δ) να συνοδεύεται με γραπτή δήλωση αυτού που υποβάλει προσφορά με την οποία αναλαμβάνει τη δέσμευση να παραδόσει, πριν από τις 15 Δεκεμβρίου 1991 σε μερίδες των 2 000 τόνων ανά μήνα που αρχίζουν στις 15 Σεπτεμβρίου 1991 στη βουλγαρική αποθήκη με ψυκτικές εγκαταστάσεις η οποία αναφέρεται στο παράρτημα ΙΙ το σύνολο της ποσότητας κρέατος στην κατάσταση που το παρέλαβε από την αποθήκη με ψυκτικές εγκαταστάσεις του οργανισμού παρέμβασης-

ε) να διευκρινίσει το ποσό σε Ecu που απαιτείται για την παράδοση του κρέατος από το χώρο φόρτωσης των κοινοτικών αποθηκών μέχρι τη βουλγαρική αποθήκη με ψυκτικές εγκαταστάσεις, με παράδοση στο χώρο εκφόρτωσης της αποθήκης με ψυκτικούς χώρους. Εκτός από περίπτωση ανωτέρας βίας, ο ανάδοχος αναλαμβάνει όλους τους κινδύνους όσον αφορά τη μεταφορά και την παράδοση του κρέατος, και ιδίως την απώλεια και την υποβάθμιση των προϊόντων.

Το ποσό σε Ecu που αναφέρεται στο στοιχείο ε) περιλαμβάνει όλα τα έξοδα κτηνιατρικού χαρακτήρα που συνδέονται άμεσα με τις ενέργειες παραλαβής του προϊόντος από την αποθήκη καθώς και τα έξοδα χειρισμού κατά τη φόρτωση των χρησιμοποιούμενων μεταφορικών μέσων.

3. Κατά παρέκκλιση του άρθρου 2 του κανονισμού (ΕΟΚ) αριθ. 1676/85, τα ποσά σε Ecu που αναφέρονται στην παράγραφο 2 καθώς και στο άρθρο 4 παράγραφος 2 μετατρέπονται σε εθνικό νόμισμα με βάση τις τιμές μετατροπής που δημοσιεύονται στο παράρτημα του κανονισμού (ΕΟΚ) αριθ. 2024/91.

Άρθρο 3

1. Ο γαλλικός οργανισμός παρέμβασης ανακοινώνει στην Επιτροπή με τέλεξ, εντός 24 ωρών από τη λήξη της προθεσμίας που έχει καθοριστεί για την υποβολή των προσφορών, όλες τις προσφορές που έλαβε οι οποίες ανταποκρίνονται στους όρους που καθορίζονται στο άρθρο 2.

2. Σύμφωνα με τις προσφορές που έχουν υποβληθεί, η Επιτροπή μπορεί να αποφασίσει:

- να μην προβεί στην ανάθεση της σύμβασης ή

- να καθορίσει μέγιστο ποσό για το κόστος της παράδοσης.

3. Σε περίπτωση καθορισμού μέγιστου ποσού για το κόστος παράδοσης, γίνεται αποδεκτή μόνον η προσφορά που αναφέρει το χαμηλότερο ποσό, σύμφωνα με το άρθρο 2 παράγραφος 2 στοιχείο ε). Σε περίπτωση που περισσότερες προσφορές προτείνουν το ίδιο χαμηλότερο ποσό, διενεργείται κλήρωση για την επιλογή της προσφοράς.

4. Εφόσον η απόφαση έχει ληφθεί σύμφωνα με τις παραγράφους 2 και 3, ο οργανισμός παρέμβασης ενημερώνει το συντομότερο δυνατό, με γραπτή τηλεπικοινωνία, σε όσους έχουν υποβάλει προσφορά το αποτέλεσμα της συμμετοχής τους στο διαγωνισμό και κοινοποιεί στον ανάδοχο την ανάθεση της σύμβασης για την παράδοση του κρέατος.

Άρθρο 4

1. Η εγγύηση που αναφέρεται στο άρθρο 2 παράγραφος 2 στοιχείο γ) αποδεσμεύεται για τις προσφορές που δεν έχουν επιλεγεί. Οι βασικές απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (8) είναι οι ακόλουθες:

α) δεν είναι δυνατόν να αποσυρθεί η προσφορά-

β) πρέπει να κατατεθεί η εγγύηση για την παράδοση του προϊόντος που αναφέρεται στην παράγραφο 2 για την ποσότητα η οποία προβλέπεται στο άρθρο 1 παράγραφος 1 του παρόντος κανονισμού για την ορισθείσα περίοδο-

γ) πρέπει να έχει γίνει ανάληψη της ποσότητας για την οποία έχει κατατεθεί η εγγύηση που αναφέρεται στο στοιχείο β).

2. Πριν γίνει η ανάληψη της ποσότητας του κρέατος, ο ανάδοχος καταθέτει στο γαλλικό οργανισμό παρέμβασης, για καθεμία από τις ποσότητες που έχει αναλάβει, εγγύηση ίση προς 3 000 Ecu ανά τόνο.

Οι βασικές απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 συνίστανται στην παράδοση της συνολικής ποσότητας του κρέατος, σύμφωνα με τις διατάξεις της παραγράφου 5.

3. Ο ανάδοχος παραλαμβάνει την ποσότητα του εμπορεύματος σύμφωνα με τους κανόνες του οργανισμού παρέμβασης που διέπουν την παραλαβή αποθεμάτων.

4. Ο οργανισμός παρέμβασης λαμβάνει όλα τα απαραίτητα μέτρα για την επαλήθευση της ποιότητας του προϊόντος πριν να αναλάβει ο ανάδοχος την ποσότητα του κρέατος.

5. Η εγγύηση που καθορίζεται στην παράγραφο 2 αποδεσμεύεται και το ποσό που καθορίζεται στο άρθρο 2 παράγραφος 2 στοιχείο ε) καταβάλλεται στον ανάδοχο αφού προσκομίσει την απόδειξη ότι έχει παραδοθεί, σύμφωνα με τις διατάξεις του παρόντος κανονισμού, πριν από τις 15 Δεκεμβρίου 1991 στην αποθήκη με ψυκτικές εγκαταστάσεις της Βουλγαρίας, η οποία αναφέρεται στο άρθρο 1 παράγραφος 2, όλη η ποσότητα του κρέατος που αναφέρεται στο άρθρο 1 παράγραφος 1 στην κατάσταση που βρισκόταν όταν την ανέλαβε από την αποθήκη με ψυκτικές εγκαταστάσεις του οργανισμού παρέμβασης.

6. Η φορτωτική καθώς και το πιστοποιητικό ανάληψης του προϊόντος που αναφέρεται στο παράρτημα IV, δεόντως συμπληρωμένο, θεωρημένο και υπογεγραμμένο από εκπρόσωπο του "L'Agence de l'Assistance Internationale" (9), αποτελούν την απόδειξη που αναφέρεται στην παράγραφο 5.

Η απόδειξη αυτή πρέπει να προσκομιστεί στο γαλλικό οργανισμό παρέμβασης πριν από τις 15 Ιανουαρίου 1992.

Άρθρο 5

Δεν καταβάλλεται επιστροφή κατά την εξαγωγή ούτε νομισματικό εξισωτικό ποσό για το κρέας που παραδίδεται κατ' εφαρμογή του παρόντος κανονισμού. Η εντολή της παραλαβής που αναφέρεται στο άρθρο 3 του κανονισμού (ΕΟΚ) αριθ. 569/88 και η δήλωση εξαγωγής πρέπει να περιέχουν την ακόλουθη συμπληρωματική ένδειξη:

"Επείγουσα δράση υπέρ της Βουλγαρίας. Προϊόντα για τα οποία δεν καταβάλλεται ούτε επιστροφή ούτε νομισματικά εξισωτικά ποσά [κανονισμός (ΕΟΚ) αριθ. 2322/91]."

Άρθρο 6

Στο μέρος Ι του παραρτήματος του κανονισμού (ΕΟΚ) αριθ. 569/88, "Προϊόντα που προορίζονται για εξαγωγή στην κατάσταση που βρίσκονταν κατά την παραλαβή τους από τον οργανισμό παρέμβασης", προστίθενται το ακόλουθο εδάφιο και η υποσημείωση:

"99. Κανονισμός (ΕΟΚ) αριθ. 2322/091 της Επιτροπής της 31ης Ιουλίου 1991 που καθορίζει τις λεπτομέρειες της δεύτερη δωρεάν χορήγησης βοείου κρέατος στη Βουλγαρία, σύμφωνα με τον κανονισμό (ΕΟΚ) αριθ. 597/91 του Συμβουλίου (99).

(99) ΕΕ αριθ. L 213 της 1. 8. 1991, σ. 64."

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 67 της 14. 3. 1991, σ. 17. (2) ΕΕ αριθ. L 164 της 24. 6. 1985, σ. 1. (3) ΕΕ αριθ. L 201 της 31. 7. 1990, σ. 9. (4) ΕΕ αριθ. L 85 της 5. 4. 1991, σ. 26. (5) ΕΕ αριθ. L 55 της 1. 3. 1988, σ. 1. (6) Βλέπε σελίδα 58 της παρούσας Επίσημης Εφημερίδας. (7) ΕΕ αριθ. L 190 της 15. 7. 1991, σ. 42. (8) ΕΕ αριθ. L 205 της 3. 8. 1985, σ. 5. (9) L' Agence de l'Assistance internationale, 2, boulevard Dondoukov, 1000 Sofia (τηλ.: 88 73 04, τέλεφαξ: 80 33 28).

ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I

Lista de las partidas de carne de vacuno almacenadas en los depositos indicados a continuacion

Fortegnelse over partier af frosset oksekod, der er oplagret folgende steder

Aufstellung der Partien von Rindfleisch, die in den nachfolgenden Kuehlhaeusern lagern

Πίνακας παρτίδων βοείου κρέατος υποκειμένου στους ακόλουθους χώρους

List of lots of frozen beef stored in the following warehouses

Liste des lots de viande bovine stockee dans les entrepots suivants

Elenco delle partite di carni bovine immagazzinate nei seguenti depositi

Lijst van de partijen rundvlees in de onderstaande vrieshuizen

Lista dos lotes de carne de bovino armazenada nos entrepostos seguintes

Nombre y direccion del deposito Cuartos traseros (toneladas) Cuartos delanteros (toneladas) Oplagringsstedets navn og adresse Bagfjerdinger (tons) Forfjerdinger (tons) Name und Anschrift des Kuehlhauses Hinterviertel (Tonnen) Vorderviertel (Tonnen) Όνομα και διεύθυνση του αποθηκευτικού χώρου Οπίσθια τέταρτα (τόνοι) Εμπρόσθια τέταρτα (τόνοι) Name and address of storage place Hindquarters (tonnes) Forequarters (tonnes) Nom et adresse de l'entrepot Quartiers arriere (tonnes) Quartiers avant (tonnes) Nome e indirizzo del deposito Quarti posteriori (tonnellate) Quarti anteriori (tonnellate) Plaats en naam van de opslagplaats Achtervoeten (ton) Voorvoeten (ton) Nome e endereco do entreposto Quartos traseiros (toneladas) Quartos dianteiros (toneladas) (1) (2) (3) Plaine-Saint-Denis 60,000 60,000 Arras/Saint-Laurent-Blangy 60,000 60,000 Alencon 60,000 60,000 Saint-Lo 120,000 120,000 Concarneau 120,000 120,000 Bedee 120,000 120,000 Loudeac I 120,000 120,000 Fougeres 60,000 60,000 Saint-Brieuc 120,000 120,000 Lanvallay 120,000 120,000 Poullaouen 120,000 120,000 Loudeac II 120,000 120,000 Pontivy 60,000 60,000 Redon 120,000 120,000 Marzan 60,000 60,000 Cholet 60,000 60,000 Saint-Meloir 60,000 60,000 Craon 60,000 60,000 Angers 120,000 120,000 Sable-sur-Sarthe 60,000 60,000 La Chataigneraie 120,000 120,000 Nantes (CEFO) 60,000 60,000 Nantes (CEGF) 60,000 60,000 La Roche-sur-Yon 60,000 60,000 Parthenay 60,000 60,000 Angouleme 60,000 60,000 Dun-le-Palestel 120,000 120,000 Chalon-sur-Saone 120,000 120,000 Lyon (CEFAL) 60,000 60,000 Lyon (Gerland) 60,000 60,000 Nancy/Maxeville 60,000 60,000 Strasbourg/Reichstett 120,000 120,000 Rouvroy-sur-Audry 120,000 120,000 Vitry-le-Francois 60,000 60,000 Dijon 60,000 60,000 3 000,000 3 000,000

ΠΑΡΑΡΤΗΜΑ ΙΙ

Ψυκτικές αποθήκες στη Βουλγαρία και οι σχετικές ποσότητες για παροχή

(σε τόνους) 1. Sofia Meat combinat Rhodopa

"Malashevtzi" nr. 1 1 500 2. Varna Meat combinat-Varna

"Rhodopa" - Varna 500 3. Shoumen Meat combinat "Rhodopa" 300 4. Rousse Meat combinat "Rhodopa" 50 5. Razgrad Meat combinat "Rhodopa" 750 6. Dobrich Meat combinat "Rhodopa" 500 7. Rousse Chicken slaughterhouse

"Dunav -2" Rousse 1 500 8. Bourgas Fruit juices factory

"Pobeda" 2 Bougas 600 9. Plovdiv Freezer stock

"Murgash" 1 250 10. Plovdiv Freezer stock

"Kuklensko Shosse" 1 250 11. Kurtovo

Konare

(Plovdiv) Freezer hall

"Konarsko Shosse" 7 300

ANEXO III - BILAG III - ANHANG III - ΠΑΡΑΡΤΗΜΑ III - ANNEX III - ANNEXE III - ALLEGATO III - BIJLAGE III - ANEXO III

Direccion del organismo de intervencion - Interventionsorganets adresse - Anschrift der Interventionsstelle - Διευθύνσεις των οργανισμών παρεμβάσεως - Address of the intervention agency - Adresse de l'organisme d'intervention - Indirizzo dell'organismo d'intervento - Adres van het interventiebureau - Endereco do organismo de intervencao

FRANCE: OFIVAL Tour Montparnasse 33, avenue du Maine F-75755 Paris Cedex 15 (tel.: 45 38 84 00; telex: 260643)

ΠΑΡΑΡΤΗΜΑ IV

ΠΙΣΤΟΠΟΙΗΤΙΚΟ ΑΝΑΛΗΨΗΣ

Ο υπογεγραμμένος:

(όνομα, επώνυμο, εταιρική επωνυμία)

ενεργώντας εξ ονόματος του "L'Agence de l'Assistance Internationale" για λογαριασμό της βουλγαρικής κυβέρνησης, πιστοποιώ ότι τα εμπορεύματα που απαριθμούνται ανωτέρω, τα οποία παραδόθηκαν κατ' εφαρμογή του κανονισμού (ΕΟΚ) αριθ. 2322/91 της Επιτροπής, αναλήφθηκαν:

- Τόπος και ημερομηνία της ανάληψης:

- Είδος προϊόντος:

- Βάρος σε τόνους (μεικτό) κατά την ανάληψη:

- Συσκευασία:

- Αριθμός τετάρτων:

Παρατηρήσεις: